open-index/open-wikipedia-markdown huggingface dataset:
Gerd Kristiansen

**Gerd Elin Kristiansen** ()) er ei norsk fagforeiningskvinne. Ho var  leiar i LO frå 6. mai 2013 til 11. mai 2017. 

Kristiansen er utdanna hjelpepleiar og har yrkesbakgrunnen sin frå Universitetssjukehuset i Tromsø.

Ho var hovudtillitsvald for Norsk Helse- og Sosialforbund i Troms i ein tiårsperiode. I 2002 vart ho vald til nestleiar i same forbund. Då Norsk Kommuneforbund og Norsk Helse- og Sosialforbund slo seg saman og stifta Fagforbundet i 2003 vart ho medlem av arbeidsutvalet i det nye forbundet. I 2005 vart ho vald til 1. nestleiar, eit verv ho hadde til ho vart nestleiar i LO.

I 2009 vart Kristiansen 2009 vald til ny nestleiar i LO. På kongressen i 2013 vart ho vald til leiar for Landsorganisasjonen.

## Kjelder

**Denne artikkelen bygger på «[[:nb:Gerd Kristiansen|Gerd Kristiansen]]» frå ,  den 4. mai 2015.*  

## Bakgrunnsstoff
Pastel

**Pastel** var ei norsk popgruppe frå 1980-talet som bestod av Merethe Trøan, søstera Elisabeth Trøan og brødreparet Johnny og Stig Nordseth. Gruppa er kjend mellom anna frå  Melodi Grand Prix 1985 der dei deltok med songen «Ring ring ring». Songen enda på tredje plass.
Biggi Bachmann

**Biggi Bachmann** er ei tidlegare songarinne frå Liechtenstein.

I 1975 kom den fyrste singelen hennar ut, «Herzbrecher». Etter ei intern utveljing i 1976 skulle ho ha vorte den fyrste liechtensteinske deltakaren i Eurovision Song Contest med songen «My Little Cowboy». Ho fekk  likevel ikkje delta av di Liechtenstein på dette tidspunktet korkje hadde nokon eigen radiosendar eller fjernsynskringkastar. I 1979 kom den andre singelen hennar ut, «Musik Musik». Med denne deltok ho i den nasjonale Eurovision-tevlinga til Sveits, der ho enda på ein sjetteplass.

## Diskografi
* 1975: Herzbrecher (Single, Ariola)
* 1979: Musik Musik (Single, Ariola)

## Kjelder

----
**Denne artikkelen bygger på «[[:de:Biggi Bachmann|Biggi Bachmann]]» frå ,  den 4. mai 2015.*
Carl Frederik Fearnley

**Carl Fredrik Fearnley** () var ein norsk astronom frå Fredrikshald. Målaren Thomas Fearnley var ein eldre bror.

Etter examen artium i 1837 tok Fearnley mineralogisk embetseksamen 1844, og vart same året observator og universitetsstipendiat med bustad i Christiania. I løpet av åra 1849-52 besøkte han dei fleste større observatoria i Europa.

Han vart i 1857 lektor og i 1863 professor i astronomi ved Det Kongelige Frederiks Universitet i den norske hovudstaden. Fram han døydde i 1890 var han styrar av Observatoriet til universitetet. Han observerte kometar, småplanetar og solformørkingar.

Fearnley sitt hovudarbeid er *Zonenbeobachtungen der Sterne zwischen 64° 50' und 70° 10' nördlicher Declination*, som han gav ut i 1888, saman med dåverande observator Hans Geelmuyden. Den gjeldande sona fekk det norske observatoriet tildelt som arbeidsområde i det internasjonale observasjonsprogrammet som Astronomische Gesellschaft sette opp i 1867. Elles forfatta Fearnley avhandlingar som vart trykt i *Astronomische Nachrichten* og *Forhandlinger i Videnskabsselskabet i Kristiania*.

Frå 1861 var Fearnley ansvarleg for den norske offisielle almanakken. I 1864 tok han initiativet til opprettinga av Meteorologisk institutt. Han deltok i 1865 saman med den svenske astronomen Georg Lindhagen og den danske astronomen Hans Schjellerup i meridianfastsettinga Kristiania-Stockholm-København.

Fearnley var frå 1876 formann i *Kommissionen til ledelse af Norges deltagelse i den europæiske gradmåling*.

## Kjelder

*
----
**Denne artikkelen bygger på «[[:nb:Carl Fredrik Fearnley|Carl Fredrik Fearnley]]» frå ,  den 4. mai 2015.*
Tørvikbygd skule

**Tørvikbygd skule** er ein barneskule i Tørvikbygd i Kvam herad. Skulen har eige bygg som vart bygd i 1937 og har hatt påbyggingar i både 1987 og 2008. Ungdumskuleelevar i bygda må gå på skule i nabobygda Strandebarm.

Rektor er Per Røberg (2010-).

## Bakgrunnsstoff
*Nettstaden til skulen
Idrettslaget Varegg

**Idrettslaget Varegg** (stifta 11. april 1947) er eit norsk idrettslag frå Sandviken i Bergen, som oppstod ved at dei tidlegare idrettslaga Pallas og Høgdkameratane slo seg saman. Klubben er kjend for å ha eit godt samarbeid med Nordnes Idrettslag og Sandviken Idrettslag. Varegg fotball arrangerer den årlege Varegg Cup, som vert spelt på ulike banar rundt i Bergen. Varegg arrangerer Stoltzekleiven Opp.

## Fotball
A-laget i fotball for herrar spelar 2013-sesongen i 3. divisjon, etter å ha rykt opp frå 4. divisjon i 2011.

## Orientering
Etter ein lang tørkeperiode starta orienteringssatsinga igjen i 1997. Klubben har utvikla seg fort og vart raskt den leiande orienteringsklubben i Hordaland. I dei siste åra har orienteringsmiljøet i Bergen sentrert seg rundt Varegg. Både nivået og storleiken på klubben har vakse svært mykje. Varegg har sidan tilsetjingane av fulltidstrenarar vunne medaljar, spesielt i Noregsmeisterskapa. Stortalentet til Varegg, Håkon Jarvis Westergård, tok bronse i Juniorverdsmeisterskapen i 2012. 

## Bakgrunnsstoff
* 
* Varegg i *Bergen byleksikon*
Aase Lionæs

**Aase Wind Lionæs** () var ein norsk økonom og mangeårig stortingsrepresentant for Arbeidarpartiet. Gjennom 31 år var ho medlem av Nobelkomiteen, der ho siste tiåret var leiar.

## Liv og virke

### Bakgrunn
Lionæs var dotter av ein bokhandlar i Oslo. Ho fullførte økonomisk utdanning i 1930, sidan hadde ho eit studieår på London School of Economics. Lionæs underviste i økonomi på vaksenopplæringskurs i Oslo, heilt til ho vart vald inn på Stortinget i 1953.

### Politisk karriere
Periodane 1934-37 og 1945-47 var Lionæs medlem av Oslo bystyre. Ho var ein leiande likestillingspolitikar i Arbeidarpartiet, mellom anna som formann for kvinnesekretariatet i partiet frå 1945 til 1953 og redaktør i *Arbeiderkvinnen*.

Lionæs var stortingsrepresentant frå 1954 til 1977, fyrste perioden som fast møtande vararepresentant. På Stortinget arbeidde ho mellom anna for liberalisering av abortlova, og ho fremja forslag om at kvinnelege prestar skulle verte tillate i statskyrkja. Ho var den fyrste kvinna som var medlem i Finanskomiteen og leiar i same, og ho var den fyrste kvinna i Stortinget sin presidentskap.

### Andre verv
Lionæs var ho formann Redd Barna frå 1948 til 1951. Ho var òg medlem av Nobelkomiteen frå 1. januar 1948 til 31. desember 1978. Ho var leiar av  komiteen 1968–78. Som leiar var ho ein pådrivar for å tildele Nobels fredspris til Henry Kissinger og Le Duc Tho i 1973, noko som sprengde komiteen då to av dei fem komitemedlemene trekte seg i protest. Også då Menachem Begin og Anwar Sadat fekk prisen i 1978, hennar siste år i komiteen, skal ho ha spela ei viktig rolle for utfallet.

Lionæs var frå 1972 til 1976 formann i hovudstyret for Folketrygdfondet. Ho var òg den fyrste leiaren av Den Norske Helsingforskomitéen. Ho var med på å grunnlegge Venner av Israel i Norsk Arbeidarrørsle (VINA).

## Kjelder


**Denne artikkelen bygger på «[[:nb:Aase Lionæs|Aase Lionæs]]» frå ,  den 6. mai 2015.*
Bob Brunning

**Robert «Bob» Brunning**  () var ein britisk musikar, som ei kort stund var den første bassgitaristen i bluesrockbandet Fleetwood Mac.

## Karriere
### Fleetwood Mac
Då Peter Green slutta i Bluesbreakers i 1967, valde han å starte si eiga gruppe, som han kalla Fleetwood Mac etter rytmeseksjonen han ønskte seg i bandet - Mick Fleetwood og John McVie. Fleetwood vart med frå starten av, og slidegitaristen Jeremy Spencer vart henta inn, men McVie føretrekte å bli verande i the Bluesbreakers, der han hadde ei god og fast løn. I mellomtida tok Green inn Brunning som bassist, med håp om at McVie skulle ombestemme seg.

Etter nokre få veker skjedde nettopp dette, då han meinte leiaren i Bluesbreakers John Mayall tok bandet for langt i retning jazz. Så McVie vart med i bandet, medan Brunning måtte gje seg. Brunning medverka med bassgitar på eit enkelt spor på debutalbumet *[[Fleetwood Mac (1968)|Fleetwood Mac]]*, songen «Long Grey Mare».

### Savoy Brown og lærarkarriere
Etter den korte tida i Fleetwood Mac vart Brunning med Savoy Brown før han byrja å arbeide som lærar ved The College of St. Mark & St. John i Chelsea. Lærarkarrieren hans varte i 30 år fordelt på fleire skular, men han gav aldri opp musikken, og spelte i Brunning Sunflower Blues Band, Tramp, og sidan DeLuxe Blues Band.

I 1972 spelte han bass på 22nd Streatham Cub Scouts-plata *Songs for Your Enjoyment*.

### Som forfattar
Brunning skreiv òg fleire bøker, og fleire om Fleetwood Mac, den britiske bluesbølgja og musikk generelt. Bøkene hans om den tidlegare gruppa er mellom andre *Behind The Masks*, publisert i 1990, *Fleetwood Mac: The First 30 Years* frå 1998 og *The Fleetwood Mac Story: Rumours and Lies'.

==Død==
Brunning døydde 18. oktober 2011, 68 år gammal, etter eit [[hjarteinfarkt]].

==Kjelder==

**Denne artikkelen bygger på «Bob Brunning» frå ,  den 6. mai 2015.* 
*** oppgav desse kjeldene:*



==Bakgrunnsstoff==
*[http://www.brunningonline.net/ Offisiell nettstad]
*[http://www.fmlegacy.com/Bios/biobobbrunning.html Biography på fmlegacy] 
*[http://www.independent.co.uk/news/obituaries/bob-brunning-original-bass-player-with-fleetwood-mac-2375404.html Minneord i *The Independent'']
Mr. Wonderful av Fleetwood Mac

***Mr. Wonderful*** er det andre studioalbumet til det britiske bluesrockbandet Fleetwood Mac, gjeve ut i 1968. Som debutalbumet består albumet utelukkande av blues, men vart spelt inn på ein annan måte. Albumet vart spelt inn live i studio med mikrofonar på forsterkarane og PA-systemet, i staden for at instrumenta var plugga inn i miksepulten. Dei hadde òg med seg ei blåserekkje og Christine Perfect frå Chicken Shack spelte klaverinstrument. Ho gifta seg seinare med bassisten i bandet, John McVie, og vart fast medlem av bandet. Albumet vart ikkje gjeve ut i USA, men kring halvparten av songane kom med på albumet *[[English Rose av Fleetwood Mac|English Rose]]*. 

Ein utvida versjon av *Mr. Wonderful* var med i plateboksen *[[The Complete Blue Horizon Sessions]]*.

## Mottaking
I motsetnad til den store suksessen debutalbumet *[[Fleetwood Mac (1968)|Fleetwood Mac]]* var, fekk dette albumet middels kritikk og selde dårlegare: Allmusic skildra det som «skuffande». Fire av songane, «Dust My Broom», «Doctor Brown», «Need Your Love Tonight» og «Coming Home» byrjar alle med det same Elmore James-riffet.

Sputnik Music skildra stilen som *vokalmessig konservativ, med barske manerar, og det høyres ofte ut som Green vandrar gjennom musikken som ein full mann. Den dårlege produksjonen gjer det heile verre, og både vokalen og instrumenta høyrest grumsete ut.* 

## Innhald

## Medverkande
**Fleetwood Mac**
*Peter Green – vokal, gitar, munnspel
*Jeremy Spencer – vokal, slidegitar
*John McVie – bassgitar
*Mick Fleetwood – trommer

**Andre medverkande**
*Christine Perfect – klaverinstrument, piano, vokal
*Duster Bennett – munnspel
*Steve Gregory – altsaksofon
*Dave Howard – altsaksofon
*Johnny Almond – tenorsaksofon
*Roland Vaughan – tenorsaksofon

**Produksjon**
*Produsent: Mike Vernon
*Lydteknikar: Mike Ross
*Koordinering: Richard Vernon
*Plateomslag: Terence Ibbott
*Fotografi: Terence Ibbott

## Kjelder

**Denne artikkelen bygger på «[[:en:Mr. Wonderful (Fleetwood Mac album)|Mr. Wonderful (Fleetwood Mac album)]]» frå ,  den 6. mai 2015.* 
*** oppgav desse kjeldene:*
Stop Messin' 'Round

«**Stop Messin' Round**» er ein song skriven av Peter Green frå Fleetwood Mac og vart opphavleg spelt inn av Fleetwood Mac på albumet *[[Mr. Wonderful av Fleetwood Mac|Mr. Wonderful]]* i 1968. Songen er eit godt døme på bluesstilen til Fleetwood Mac, og andre britiske band, mot slutten av 1960-åra. 

Aerosmith har spelt ein versjon av songen på albumet *[[Honkin' on Bobo]]* som «**Stop Messin' Around**". Gitaristen Joe Perry syng solovokal. Ein annan kjend versjon av songen vart spelt inn av Gary Moore på albumet *[[Still Got the Blues]]*.

## Kjelder

**Denne artikkelen bygger på «[[:en:Stop Messin&#39; &#39;Round|Stop Messin&#39; &#39;Round]]» frå ,  den 6. mai 2015.*
Arsi Harju

**Arsi Ilari Harju** () er ein finsk tidlegare friidrettsutøvar frå Kurikka. Han vart olympisk meister i kulestøyt i 2000 og tok VM-bronsen i same øvinga året etter.

## Aktiv
Harju tok bronsemedaljen i kulestøyt under den finske friidrettsmeisterskapen i Lapua i 1995. Året etter vart det gullmedalje i den nasjonale meisterskapen, vinnarstøyten målte akkurat like langt som bronsestøyten året før; 19,46 meter. I 1997 kompletterte han premiesamlinga med ein nasjonal sølvmedalje, slått av sin sterkaste nasjonale konkurrent, Mika Halvari.

Harju fekk si fyrste internasjonale medalje i ein seniormeisterskap under innandørs-EM 1998 i Valencia, då han tok bronse med ein støyt på 20,53 m. I den finske meisterskapen i Tammerfors i byrjinga av august 1998 imponerte han stort med 21,04 m, ny personleg rekord. Men under EM i friidrett 1998 stoppa Harju på 19,54 m og niandeplass.

I OL-sesongen 2000 viste Harju god form då han vart finsk meister for tredje gong med 20,84 m. Under OL 2000 i Sydney sette han ny personleg rekord i kvalifiseringa med 21,39 m, hans lengste støyt nokon gong. I finalen nådde han 21,29 m i sitt andre forsøk, og vann framom Adam Nelson (21,21 m) og John Godina (21,20 m), begge frå USA. Det var andre gongen Finland vann OL-gull i kulestøyt, 80 år etter at Ville Pörhölä sigra i OL i Antwerpen i 1920.

I 2001 tok Harju bronse i VM. Deretter vart det fjerdeplass under EM 2002. Med 20,21 m vart han nummer to i den finske meisterskapen i 2005, slått av Ville Tiisanoja med 21 cm.

### Medaljar og plasseringar i internasjonale meisterskap
*VM 1995 i Göteborg: Utslått i kvalifiseringa (18,79 m -nr 17)
*OL 1996 i Atlanta:  Utslått i kvalifiseringa (19,01 m -nr 18)
*VM 1997 i Aten:  Utslått i kvalifiseringa (19,43 m -nr 14)
*EM 1998 i Budapest: Nr 9 – 19,54 m
*VM 1999 i Sevilla: Nr 12 (20,16 m i kvalifiseringa)
*OL 2000 i Sydney: Gullmedalje – 21,29 m, framom Adam Nelson (21,21 m)
*VM 2001 i Edmonton: Bronsemedalje – 20,93 m, framom Manuel Martinez (20,91 m)
*EM 2002 i München: Nr 4 – 20,47 m

## Kjelder

**Denne artikkelen bygger på «[[:de:Arsi Harju|Arsi Harju]]» frå ,  den 5. mai 2015.*  
**Denne artikkelen bygger på «[[:fi:Arsi Harju|Arsi Harju]]» frå ,  den 5. mai 2015.*  
 
## Bakgrunnsstoff
*
Finland i Eurovision Song Contest

**Finland** debuterte i Eurovision Song Contest i 1961 i Cannes i Frankrike, med songen «Valoa Ikkunassa», framført på finsk av Laila Kinnunen.  Bidraga vart vald gjennom den nasjonale finalen Euroviisut fram til 2011. Frå 2012 har bidraga vore valde gjennom den nasjonale finalen Uuden Musiikin Kilpailu. Begge finalane er vortne arrangerte av den finske kringkastaren YLE.

I 2006 vann Finland tevlinga for fyrste gong med songen «Hard Rock Hallelujah», framført på engelsk av rockegruppa Lordi. I 2007 arrangerte Finland tevlinga i Hartwall Arena i Helsingfors. Jaana Pelkonen og Mikko Leppilampi var programleiarar.

## Bidraga

## Røystehistorikk (1975-2021)
### Finalane

 

## Galleri

File:Eurovision Song Contest 1976 rehearsals - Finland - Fredi & Ystävät 7.png|Fredi & Ystävät i Haag 1976
File:ESC 2007 Finland - Hanna Pakarinen - Leave me alone.jpg|Hanna Pakarinen i Helsingfors 2007
File:ESC 2008 - Finland - Teräsbetoni, 1st semifinal.jpg|Teräsbetoni i Beograd 2008
File:ESC2013 - Finland 01 (crop).jpg|Krista Siegfrids i Malmö 2013
File:ESC2014 - Finland 01.jpg|Softengine i København 2014
Fil:20150518 ESC 2015 Pertti Kurikan Nimipäivät 8497.jpg|Pertti Kurikan Nimipäivät i Wien 2015
Fil:ESC2016 - Finland 05.jpg|Sandhja i Stockholm i 2016
Fil:ESC2017 - Finland 01.jpg|Norma John i Kiev i 2017
Fil:ESC2018 - Finland 01.jpg|Saara Aalto i Lisboa i 2017

## Eurovision Song Contest i Finland

## Kjelder
*Den offisielle nettsida til Eurovision Song Contest
*Finland i Eurovision Song Contest

**Denne artikkelen bygger på «[[:en:Finland in the Eurovision Song Contest|Finland in the Eurovision Song Contest]]» frå ,  den 6. mai 2015.*
Ramsar-konvensjonen

**Ramsarkonvensjonen** er ein internasjonal konvensjon (internasjonal bindande avtale) om berekraftig bruk av våtmarker som det er av internasjonal interesse å take vare på, særleg slike som er habitat for fuglar. Føremålet med slikt vern er å avgrense tapet av vikige våtmarker og bremse det aukande presset på slike område. **Ramsarstader** er våtmarksområde som vert tekne vare på i medhald av konvensjonen.

Konvensjonen vart vedteken på eit møte mellom 18 nasjonar i Ramsar i Iran 2. februar 1971, og trødde i kraft 21. desember 1975. Landa som er med møter kvarandre ved ein deltakarkonferanse kvart tredje år. Det er skipa eit fast sekretariat med sete i Gland i Sveits.
Arne Kielland

**Arne Kielland** () var ein norsk journalist og politikar frå Bø i Telemark. Han var etter tur medlem av både Venstre, Arbeidarpartiet og Sosialistisk Venstreparti.

### Liv og gjerning
Kielland vart tilsett som landssekretær for Norges Unge Venstre i 1958, men braut med partiet Venstre og melde i 1959 seg inn i Arbeidarpartiet. Han tok initiativ til «Ungdomsaksjonen for samnorsk», som seinare vart til Landslaget for språklig samling.

Kielland arbeidde som journalist i *[[Porsgrunns Dagblad]]*. I 1963 deltok han som sersjant eit halvt år i FN sin fredsbevarande styrke i Kongo. Gjennom 1964-65 heldt han seg i sju månader i landområdet Biafra i Nigeria, eit område som to år seinare søkte å bryte ut or den nigerianske staten.

Kielland var formann for AUF i Telemark 1966-67. I 1967 tok han magistergraden i statsvitskap ved Universitetet i Oslo og var i perioden 1967-69 redaksjonssekretær i *[[Arbeidets Rett]]* på Røros.

Han var frå 1969 stortingsrepresentant for Arbeidarpartiet i Sør-Trøndelag. Som medlem av Justiskomiteen var han særleg oppteken av avkriminaliseringa av mannleg homofili. Han fremja i 1970 ein interpellasjon om å oppheve lovparagrafen. Kielland var saksordførar for det som enda med at paragrafen vart fjerna i 1972, avslutninga av det han kalla «denne skampletten i straffeloven».

Han forlet Arbeidarpartiet etter folkerøystinga om EF i 1972, og melde seg inn i Sosialistisk Folkeparti 25. september 1972, same dag som folkerøystinga fann stad. Tidspunktet vart vald for å vise at utfallet av folkerøystinga ikkje spela ei rolle for partiskiftet. Han vart attvald til Stortinget hausten 1973 for Sosialistisk Venstreparti i Telemark. I si tid som stortingsrepresentant var han medlem av Justiskomiteen 1969-73, Utanriks- og konstitusjonskomiteen 1973-75 og Forsvarskomiteen 1975-77.

Etter tida på Stortinget var Kielland knytt til Telemark distriktshøgskule i Bø, som amanuensis 1985–87. I 1986 starta han lokalavisa *[[Bø Blad]]*, der han arbeidde som redaktør frå 1987 til han døydde i 2003.

Kielland hadde tillitsverv i Fellesrådet for det sørlege Afrika og Norsk-Cubansk Forening, og kombinerte si interesse for idrett med tillitsverv i styret for Norges Cykleforbund.

## Kjelder
*Stortinget biografi
Hellmuth Marx

**Hellmuth Marx** () var ein austerriksk bilethoggar.

## Liv

Hellmuth Marx kom til verda i Linz som den yngste av fem barn. Faren hans, Viktor Marx frå Graz (1870-1928) var offiser i den keisarlege hæren; mora hans, Clara Marx, fødd Pichler (1876-1948), kom frå Oberdrauburg (Gasthof Post). 

I 1926 gjekk han på middelskulen i Graz, heimstaden til farmora hans (Theresia Pesendorfer, frå ein gruvefamilie). I juni 1933 tok han artium ved Marieninstitut.

Frå 1933 studerte Marx arkitektur i sju semester ved Den tekniske høgskulen i Graz – kan hende var han inspirert av Pichler-familien i Oberdrauburg. Samstundes studerte han ved Kunstskulen i Steiermark hos professorane Daniel Pauluzzi, Alfred Wickenburg og Fritz Silberbauer. Truleg srtuderte han der også hos Wilhelm Gösser, som leia ein meisterklasse i treskjerar- og bilethoggarkunst. Wilhelm Gösser var son til bilethoggaren Hans Brandstetter, som i 1909 laga ei minnetavle over diktaren Friedrich Marx i Oberdrauburg.

I 1938/39 vart han innkalla til militærteneste i Klagenfurt og måtte som soldat dra til fronten ved Nordishavet. Krigshendingane brakte han heilt til Lappland i Finland og Narvik i Noreg. Frå mai 1939 til januar 1940 fekk han høve til å avbryte militærtenesta og vere student ved Den allmenne bilethoggarskulen ved Akademiet for bildande kunst i Wien, etter fyrst å ha avlagd ei vellukka opptaksprøve. Her var han – takka vere ein studiepermisjon – innskriven som student fram til vintersemesteret 1941/1942.

I 1946/1947 reiste han attende til Wien til akademiet ved Schillerplatz, til meisterskulen for bilethoggarkunst til Josef Müllner. I 1948 hadde han slått seg ned hos mora og dei to systrene sine i Heiligenblut ved Großglockner. Etter studietida i Wien blei han frå juni 1947 til hausten 1955 verande i Heiligenblut og byrja frå 1948 å arbeide som frittståande kunstnar. 

Etter år med pendling mellom Heiligenblut og Oberdrauburg slog han seg endeleg ned her i Oberdrauburg og budde her i Stainernhaus ved Postplatz (i dag kalla torget) heilt til han døydde.

1. januar døydde Hellmuth Marx i Lienz.

## Verk

Hellmuth Marx skapa som bildande kunstnar figurative verk; menneskekroppen dominerte i verka hans. Framfor alt var han bilethoggar. I tillegg til dette hovudområdet arbeidde han òg med andre typar bildande kunst, til dømes maleri. I bilethoggarutdanninga inngjekk aktteikning og maling, noko han arbeidde med frå tid til anna, og seinare utvida med fotografi. Negativane til fotoa, blant dei portrettbileta, har gått tapt. 

### Døme

File:Geschnitzte Madonna.jpg 
File:Relief "Kauerndes Mädchen" 3.jpg


## Kjelder

*Heidi Brunnbauer: Hellmuth Marx. Bildhauer in Oberdrauburg, Leben und Werke , ISBN 978-3-902589-51-4, Edition Weinviertel, 2014, p 9

## Bakgrunnsstoff
Autoritetsdata

**Autoritetsdata** blir brukt innan Bibliotek- og informasjonsvitenskap for å organisera bibliotekskatalogar og bibliografiar på ein konsekvent måte. Kvart subjekt (som ein forfatter, ei bok eller ein organisasjon) blir tilordna ein unik identifikator, og denne blir deretter nytta for å skildra alle referansane til det same subjektet (sjølv om det finst variasjonar i stavemåte og liknande). Ved hjelp av identifikatoren kan brukarar finna all relevant (og relatert) informasjon om subjektet. Dersom det blir implementert som ein semantisk web, til dømes ved hjelp av RDF, kan informasjonen tolkast maskinelt.

Fleire land har nasjonale register for autoritetsdata for å samordna dei, gjerne som ei del av oppgåva til nasjonalbiblioteka.
## Sjå òg
* WorldCat
* BIBSYS
* Virtual International Authority File
* Gemeinsame Normdatei
* Library of Congress Control Number
* LIBRIS
* Mathematics Genealogy Project
* Web NDL Authorities

## Kjelder


**Denne artikkelen bygger på «[[:nb:Autoritetsdata|Autoritetsdata]]» frå ,  den 8. mai 2015.*
Knut Olavsson Mevasstaul

**Knut Olavsson Mevasstaul** () var ein norsk gardbrukar og rosemålar frå Kviteseid i Telemark.

Mevasstaul var «ein av dei beste og mest kjende» rosemålarane i Telemark. Døme på interiørmålinga hans finst Rinde i Åmotsdal, Nordgarden i Langlem, Øvre Klomset og Meås i Seljord, samt på Donstad i Morgedal. Han måla også mange kister. «Kunsten hans har ei sterkt drag av rokokko, med fint avstemde fargar», skriv Øystein Vesaas.

## Kjelder
Norsk Allkunnebok. VIII. Bandet. 1958
Gisle Midttun

**Gisle Midttun** () var ein norsk kulturhistorikar frå Kvinnherad. Olav Midttun var bror hans.

Midttun var tilsett på Norsk Folkemuseum frå 1910. Han vart konservator ved museet i 1914 og understyrar i 1919. Gjennom åra gjorde han mange samlarferder etter både gjenstandar og tradisjonar. Han skreiv om både husbygging, husbunad og folkekunst i samleverket *Norske Bygder*, eit verk han var med å redigere.

## Kjelder
Norsk Allkunnebok. VIII. Bandet. 1958
Johannes Halvorsson Mårheim

**Johannes Halvorsson Mårheim** () var ein norsk husmann og rosemålar frå Tinn i Telemark.

Mårheim var frå unge år busett i Eidsborg i Tokke. Målestilen hans ligg «nærast nyare» Vest-Telemark-måling, «med lange, smale sveivar og mykje blomeformer, men utan vidare rokokko-drag», skriv Øystein Vesaas.

## Kjelder
*Norsk Allkunnebok. VIII. Bandet. 1958
Cali

**Santiago de Cali**, best kjent som berre **Cali**, er hovudstaden i Valle del Cauca-departementet i Colombia. Byen vart grunnlagt 25. juli 1536 av den spanske conquistadoren Sebastián de Belalcázar.

Han er den folkerikaste byen i sørvestre Colombia, med om lag 2&nbsp;319&nbsp;655 innbyggjarar i samsvar med 2005-2020 DANE folketalsframskrivingar. Byen strekkjer seg ut over ca. 564&nbsp;km²  med 120,9&nbsp;km² i byområdet. Dette gjer Cali til den tredje største byen i landet, bak Bogotá og Medellín, og han er i hovudsak ein by med låg bygningsmasse. Som den einaste store colombianske byen med tilgjenge til stillehavskysten, er Cali det urbane og økonomiske sentrum i sørvestre Colombia, og har ein av dei raskast veksande økonomiane i landet. Cali er òg kjent som hovudstaden for salsamusikk.

Cali er òg eit senter for idrett i Colombia, som den einaste colombianske byen har han arrangert dei panamerikanske leikane, det skjedde i 1971. Cali var vertskap for verdsmeisterskapen i bryting i 1992 og verdsmeisterskapen i banesykling i 2013.

## Kjelder


* *Denne artikkelen bygger på «[[:en:Cali|Cali]]» frå , den 8. mai 2015*


## Bakgrunnsstoff
Buenaventura

**Buenaventura** er ein hamneby i Valle del Cauca-departementet i Colombia. Buenaventura, spansk for 'lukke', er den viktigaste hamna på den colombianske stillehavskysten.

Buenaventura er ein by med ein folkesetnad på 292&nbsp;947 etter folketeljinga i 2005, og det meste av arealet av kommunen er landleg med spreidde små landsbyar. Folkesetnad er hovudsakleg av afrikansk avstamming (85&nbsp;%) med 10&nbsp;% blanda europeisk og urfolk og 5&nbsp;% av spansk avstamming.

Byen vart grunnlagt 14. juli 1540. På den tida levde buscaja-indianarar i området og byen vart øydelagt av indianarar før 1600 og seinare gjenbygd. Buenaventura blomstra etter opninga av Panamakanalen i 1914. Per 2011 var byen prega av fattigdom og vald, og rekna som eit senter for kokainhandel i Colombia.

Buenaventura har ei av dei største hamnene på kontinentet, står for om lag halvparten av all colombiansk import og eksport over havet, og ca. 80 % av all kaffieksport frå landet går over hamna. Men byen har vore hemma av gjengrelatert aktivitet der ein slåst om kontroll av hamna, noko som gjer han til ein av dei farlegaste og fattigaste byane i Colombia.

Buenaventura har historisk rykte for å vere plaga av dei colombianske væpna konfliktane, narkotikahandel, vald, og nærvere av gerilja og paramilitære grupper. På grunn av valden i Buenaventura skreiv *[[New York Times]]* ein artikkel med tittelen *Cocaine Wars Make Port Colombia’s Deadliest City *.

Buenaventura ligg ca. 30 kilometer frå den vestlege cordilleraen av Andes og langs bilveg ca. 145 kilometer frå den store byen Cali, hovudstaden i Valle del Cauca-departementet. Buenaventura er ein av dei mest regnfylte byane i verda med 6000-7000 mm årleg nedbør. Middeltemperaturen over døgnet varierer lite gjennom året og ligg på ca. 26&nbsp;°C.

## Kjelder


* *Denne artikkelen bygger på «[[:en:Buenaventura, Valle del Cauca|Buenaventura, Valle del Cauca]]» frå , den 8. mai 2015*


## Bakgrunnsstoff

*
Kvitryggskjeggfugl

**Kvitryggskjeggfugl** (*Capito hypoleucus*) er ein sårbar fugleart i den biologiske familien amerikaskjeggfuglar, Capitonidae. Han er endemisk for Colombia der han lever i små, fragmenterte habitat.

## Skildring
Kvitryggskjeggfuglar har kroppsform typisk for skjeggfuglar: litt rund kroppsbygging med relativt stort hovud, kraftig nebb, kort hals, relativt liten hale og ei kroppslengd på totalt ca. 18 til 19 centimeter. Dei skil seg ut frå andre skjeggfuglar i *Capio*-slekta ved at nebbet er bleikt, hornfarga med mørkare blåleg tupp, der andre har einsfarga nebb. Fjørdrakta åt kvitryggskjeggfuglar har grovt rekna mørk, blåsvart overside og lys underside og mørkeraud panne. Arten har namn etter det kvite feltet sentralt på hovudet og bakover sentrale nakke, skuldrer og framrygg. Andletet er svart, strupen heilt kvit og undersida elles kvitgul. Dei har eit brungult brystband som kan vere særs diffust, og ungfuglar manglar bandet heilt. Det finst små skilnader i fjørdrakta mellom dei tre underartane og mellom kjønna. Lætet er eit langt hest skrik som blir gjentatt i litt stigande tempo.

Utbreiingsområdet er i hovudsak todelt, eit i langs austre dalsida av sentrale Andes, frå Antioquia til Tolima. Det andre området er vestsida av austre Andes innanfor departementa Boyacá og Cundinamarca. I desse to områda lever dei i meir lågtliggande, fuktig skogflekker, i gjenreist skog, plantasjar og frukthagar, helst mellom 700 og 2000 moh., men dei kan gå så lågt som 200 moh. Tidlegare levde dei òg i mindre habitat lengre nord, men her er dei rekna som sannsynleg utdøydde.

Føda for denne arten er som typisk for familien: Frukt, bær og insekt. Dei kan beite i små familieflokkar, somme tider i fleirartsflokkar. Dei kan flytte seg over korte distansar under beiting, elles er dei standfuglar.

Storleiken på populasjonen er estimert til ein stad mellom 10&nbsp;000 og 20&nbsp;000 individ, og er minkande. Raudlistestatusen hos IUCN har blitt endra, seinast i 2023 frå sårbar til livskraftig.

## Kjelder

* 
*BirdLife International (2015) Species factsheet: *[http://www.birdlife.org/datazone/species/factsheet/22681914 Capito hypoleucus] *. Henta frå http://www.birdlife.org den 9. mai 2015

;Referansar

## Bakgrunnsstoff
Alberto Cova

**Alberto Cova** () er ein italiensk tidlegare friidrettsutøvar frå Inverigo i Como-provinsen. Han vart både europmeister (to gongar), verdsmeister og olympisk meister på 10&nbsp;000 meter i tida 1982-86.

## Aktiv
Langdistanseløparen Cova vart kjend for sine spurteigenskapar. Under friidretts-EM 1982 i Aten overraska han stort då han vann over Werner Schildhauer frå Aust-Tyskland. Året etter var  det klart for den fyrste verdsmeisterskapen i friidrett i finske Helsinki, der Cova var ein av dei fremste medaljekandidatane. 10000-meteren gjekk lenge føre seg i eit roleg tempo, og då klokka ringde for siste runde var heile 13 løparar med i tetfeltet. 30 meter før mål låg Cova på femteplass, men på dei siste meterane sprang han seg forbi alle, og atter viste han Schildhauer til andreplassen.

Milløpet under Sommar-OL 1984 i Los Angeles gjekk lenge i eit endå rolegare tempo enn løpet i Helsingfors. Fyrst etter kring 7000 meter auka finske Martti Vainio farta, og einast Cova makta å halde fylgje. Vainio greidde ikkje å halde tempo heilt til mål, så på sisterunda tok Cova seg rimeleg enkelt forbi til OL-gull. Vainio vart elles i ettertid frådømt sølvmedalja, grunna doping.

Under EM i friidrett 1986 i Stuttgart vart Cova teken att og passert på sisterunda på 10&nbsp;000-meterløpet, og det av sin eigen landsmann Stefano Mei. På 5000 meteren enda Cova som nummer åtte. Han deltok på 10000 meter under sommarleikane i Seoul i 1988, der vart han slått ut i kvalfiseringsa.

### Medaljar og plasseringar i internasjonale meisterskap
*EM 1982 i Aten: Gullmedalje - 27.41,0, framom Werner Schildhauer (27.41,2)
*VM 1983 i Helsinki: Gullmedalje - 29.01,0, framom Werner Schildhauer (28.01,1)
*OL 1984 i Los Angeles: Gullmedalje - 27.47,5, framom Mike McLeod (28.06,2)
*EM 1986 i Stuttgart: Sølvmedalje - 27.57,9, bakom Stefano Mei (27.56,7)
*OL 1988 i Seoul: Utslått i kvalifiseringa (28.43,8)

## Kjelder

**Denne artikkelen bygger på «[[:de:Alberto Cova|Alberto Cova]]» frå ,  den 9. mai 2015.*  

## Bakgrunnsstoff
*
Alessandro Lambruschini

**Alessandro Lambruschini** () er ein italiensk tidlegare hinderløpar frå Fucecchio i provinsen Firenze. Han vart europameister på 3000 meter hinder i 1994 og vann elles ein sølvmedalje og tre bronsemedaljar i ulike EM, VM og olympiske leikar i tida 1990-98.

### Aktiv
Lambruschini var gjennom ein tiårsperiode ein av dei aller beste europeiske hinderløparane. Han fekk sitt gjennombrot då han vann øvinga i mellomhavsleikane 1987 i Latakia i Syria, fire år seinare forsvarte han meistertittelen i Aten. I 1987 sette han elles personleg rekord på 1500 m med 3.35,2, ei tid som viste hans framifrå fartseigenskapar.

Både under sommarleikane 1988 og 1992 vart Lambruschini nummer fire på 3000 meter hinder, før han så i 1996 vann ein bronsemedalje under Sommar-OL i Atlanta. Det var tredje bronsmedaljen i ein internasjonal meisterskap. I 1990 vart han nummer tre under EM, og same plassen på sigerspallen fekk han i VM 1993 i Stuttgart. Med tida 8.08,7 sprang han i Stuttgart sitt aller snøggaste hinderløp nokon gong. I alle desse nemnde OL- og VM-tevlingane vart han slått einast av kenyanske løparar.

I 1994 vann Lambruschini gullmedaljen på 3000 n hinder då EM i friidrett fann stad i Helsingfors. Fire år seinare tok han ein ny EM-sølv, tyske Damian Kallabis vann ein greis siger.

### Medaljar og plasseringar i internasjonale meisterskap
*VM 1987 i Roma: Nr 9 – 8.24,2
*OL 1988 i Seoul: Nr 4 – 8.12,1
*EM 1990 i Split:  Bronsemedalje – 8.15,8
*OL 1992 i Barcelona: Nr 4 – 8.15,5
*VM 1993 i Stuttgart: Bronsemedalje – 8.08,7
*EM 1994 i Helsingfors: Gullmedalje – 8.28,6, framom Angelo Carosi (8.29,1)
*VM 1995 i Göteborg: Nr 10 – 8.22,6
*OL 1996 i Atlanta: Bronsemedalje – 8.11,2
*VM 1997 i Aten: Braut i semifinalen
*EM 1998 i Budapest: Sølvmedalje – 8.16,7, bakom Damian Kallabis (8.13,1)

## Kjelder

**Denne artikkelen bygger på «[[:en:Alessandro Lambruschini|Alessandro Lambruschini]]» frå ,  den 9. mai 2015.*
Sar

**Sar** eller **sommarsar** (*Satureja hortensis*) er ein eittårig plante i leppeblomfamilien som blir brukt som krydderurt.

Planten blir 10–20 cm høg. Han har greinete stengel, smale blad og små, raudlege, lilla eller kvite blomar. Blada er sterkt aromatiske. Dei blir mellom anna brukt som krydder i pølser og andre kjøtvarer.

Sar stammar fra Asia, frå aust i Middelhavsområdet og område ved Svartehavet. Han blir dyrka som mat- og medisinplante i Europa og Nord-Amerika.

I Noreg er det gjort nokre få einskildfunn med mange års mellomrom.

## Sjå òg
*Vintersar

## Kjelder

----
*«Sar» (14. februar 2009). I *Store norske leksikon*. Fri artikkel henta 10. mai 2015.

## Bakgrunnsstoff
* Grieves, ''A Modern Herbal''
*
Potetkake

**Potetkake** kan visa til ulike potetrettar forma som kaker. 
Det kan til dømes vera flate brød eller kaker laga med kokt potet i deigen, eller potetpannekaker av rivne poteter eller ulike typar omelett med potet.

## Potetkaker i ulike tradisjonar
I Noreg kan «potetkake» vera eit anna namn for lompe, men kan også visa til fleire typer steikte kaker av potet. Dei kan brukast som tilbehøyr til hovudrettar som fisk eller saltmat eller som hovudrett med fyll som smør, ost, rømme, sukker eller anna. I tidlegare tider var potetkaker mykje etne til kvardags.

I Sverige er ei pannesteikt potetkake av riven potet, mjøl og mjølk kjend som *raggmunk* og rekna som landskapsrett i Östergötland. Dei kan etast med tyttebærsyltetøy og bacon. Ein variant steikt i langpanne er kjend som *lufsa* på Öland og * råriven pannkaka* i Småland.

Liknande rettar er mellom anna kjende i ulike mattradisjonar som tysk *Kartoffelpuffer*, jødiske *[[latkes]]*, russisk, belarusisk og ukrainsk *draniki*, ungarsk *tócsni*, bulgarsk *patatnik* eller *patetnik*, som kan lagast med lauk og urter som mynte eller sar, og tsjekkisk *bramborák* eller *cmunda*, som kan lagast med kvitlauk, merian og karve. *[[Draniki]]* er ein belarusisk nasjonalrett. Den sveitsiske nasjonalretten *[[rösti]]* eller *röschti* er kjenneteikna av at han ikkje inneheld egg eller mjøl.

I Australia og sentrale England er frityrsteikte potetkaker vanlege i fish and chips-sjapper. Dei er kjende som *scallops, potato scallops, potato cakes, potato fritter* eller *potato pie*.
Små kaker laga av malne, rivne eller hakka poteter er kjende som *hash browns* i Storbritannia og Nord-Amerika.
Flate, takkesteikte potetkaker er kjende som *potato scones* eller *tattie scones* i Skottland, *fadge* eller *farls* på Irland eller *Lancashire potato cakes* i England. Desse kan serverast til frukost eller som ein smårett, og kan serverast saman med margarin, kvitlaukssmør, ketchup, *[[baked beans]]* eller eggerøre.
I Irland finst potetkake (*potato cake, potato bread* eller *spid bread*)  laga av potetstappe og mjøl eller bakepulver og *boxty, poundy* eller *potato bread* laga av finriven rå potet.

Spansk *[[tortilla de patatas]]* er ein omelett laga med potet. Denne typen potetkake er også kjend i Italia som ei form for *[[frittata]]*.

Indisk *[[aloo paratha]]* er eit flatt brød laga ved å kjevla ut parathadeig med kokt potet inni.

## Kjelder

----
**Denne artikkelen bygger på «[[:en:Potato cake|Potato cake]]» frå , og «[[:en:Potato pancake|Potato pancake]]» frå  den 10. mai 2015.*  

## Bakgrunnsstoff
*Kari sine potetkaker. Oppskrift ved NRK.no
Radio New Zealand

**Radio New Zealand** (maori ) er ein allmennkringkastar av radio på New Zealand. Den noverande organisasjonen blei skipa som ein *Crown entity*  (statleg organisasjon) i 1995.

## Kanalar
Hovudkanalen Radio New Zealand National når nesten kvar innbyggjar i New Zealand, og blir send døgnet rundt. Kanalen omfattar nyheiter, samfunns- og kulturstoff, medrekna drama og musikk. Hovudspråket er engelsk, men nokre av sendingane er på maori.

Radio New Zealand International (RNZI) sender nyheiter og informasjon på kortbølgje i Sørstillehavet.

Radio New Zealand News er ein rein nyheitskanal. Parliamentary Broadcasts sender frå møte i Det newzealandske parlamentet.

Radio New Zealand Concert har rundt 85 % musikkinnhald, med hovudvekt på klassisk musikk i tillegg til jazz, samtids- og verdsmusikk.

Alle kanalane er tilgjengelege på Internett.

## Kjelder

## Bakgrunnsstoff

*
Popkorn

**Popkorn** (frå engelsk *popcorn*) er ein matrett laga av rista maiskorn (*corn* er den USA-amerikanske nemninga for mais). Retten vert laga ved at korn frå puffmais (*Zea mays* var. *microsperma*) vert varma i matolje i ei gryte, eller i ein mikrobølgjeomn. Maiskorna har eit tjukt, hardt skal, men inni dei er det stivelsesrikt materiale og litt vatn. Når kornet vert varma opp, går vatnet inne i det over til damp, som får kornet til å vida seg ut til det sprekk, samstundes som stivelsen vert gjort om til skum som størknar i varmen. Somme typar mais passer betre til å lage popkorn av enn andre.

Popkorn er ei gamal oppfinning, laga av folket i Amerika allereie for mange tusen år sidan.

## Sjå òg
*Caramel corn
## Kjelder

*«Popcorn» (14. februar 2009). I *Store norske leksikon*. Fri artikkel henta 11. mai 2015.
Gjærsag

**Gjærsag** er ei sag med utstyr til å kappe lister og anna smådimensjonert virke i nøyaktige vinklar for å kunne sette to delar saman som eit hjørne i høve til kvarandre. Dette kallast å gjære.

Det same kan gjerast ved hjelp av ei sag og ei gjærkasse. Men den spesielle gjærsaga har den føremonen at ein ikkje er bunden til å kappe i vinklar som er fastsette på førehand, slik ein er tvungen til når ein nyttar ei gjærkasse. Ei motordriven gjærsag har dessutan sjølvsagt større kapasitet enn ei handsag.
Cairn terrier

**Cairn terrier** er ein kortbeina liten terrierrase med opphav frå Skottland. Hunderasen  oppstod   i Dei skotske høglanda og Isle of Skye. Han har vore brukt som jakthund på rotter og  til småviltjakt og som vakthund ved hus. Hunden er kjenneteikna av stri og grov pels som kan vera svart, gyllen, grå, brun eller brindle i ulike fargar, men ikkje kvit. Pelsen må trimmast regelmessig. Halen er gulrotforma og står loddrett opp.

Cairn terrier er kjend for å vere ein sunn hunderase med gjennomsnittleg levealder er 12-17 år.  Hundane har høgt aktivitetsnivå og treng mykje mosjon. Terrieren er  brukt både som brukshund og kjæledyr. Rasen er hardfør og er rekna som intelligent, men er ikkje kjend for å vere særleg lett trenbare.

## Kjelder
Asteridae

**Asteridae** er ein biologisk underklasse som historisk er blitt brukt for å klassifisera blomsterplantar i klassen Rosopsida. I det nyare APG III-systemet for plantetaksnomi er gruppa hovudsakleg erstatta av kladen **[[asteridar]]**.

Per definisjon omfatta Asteridae alltid korgplantefamilien, Asteraceae.
I det utbreidde Cronquist-systemet er underklassen teken med og inneheld desse ordenane:

* Gentianales
* Solanales
* Lamiales
* Callitrichales
* Plantaginales
* Scrophulariales
* Campanulales
* Rubiales
* Dipsacales
* Calycerales
* Asterales

Mange av desse gruppene er blitt dramatisk endra i ettertid grunna systematiske molekylærstudiar.

## Bakgrunnsstoff
*Asteridae  i Cronquist-systemet
*Phylogeny and the evolution of flower symmetry in the Asteridae
*The Phylogeny of the Asteridae sensu lato Based on Chloroplast ndhF Gene Sequences (link to abstract)
*[Phylogeny of the Asteridae s. str. based on rbcL sequences, with particular reference to the Dipsacales](http://www.springerlink.com/(lmk1zcqhf3qoezridttpvqvk)/app/home/contribution.asp?referrer=parent&backto=issue,5,7;journal,87,1500;linkingpublicationresults,1:104878,1) (link to abstract)
Kildekompasset

**Kildekompasset** er ein norsk nettportal om korleis ein bør bruke kjelder. Kildekompasset syner eksempel på ulike referansestilar, gjer rede for lovgiving om mellom anna opphavsrett, personvern, patent og varemerke, og gir råd om korleis ein kan forholde seg kjeldekritisk til ulike dokumenttypar.

Kildekompasset var eit samarbeid mellom Høgskulebiblioteket i Telemark og Universitetsbiblioteket i Agder i perioden 2010-2012. I perioden 2014-2015 vart delen om kjeldekritikk utvikla, då også i samarbeid med Universitetsbiblioteket i Stavanger.

## Bakgrunnsstoff
*Kildekompasset
*Høgskolebiblioteket i Telemark 
*Universitetsbiblioteket i Agder
*Universitetsbiblioteket i Stavanger
Duster Bennett

**Anthony «Duster» Bennett** () var ein britisk bluessongar og musikar. Med base kring London gav han ut det første albumet sitt *Smiling Like I'm Happy* der han spelte alle instrumenta sjølv, med basstromme på foten, munnspel og ein gitar som han fekk i 1968 av Peter Green. I lag med kjærasten Stella Sutton og det originale Fleetwood Mac på tre songar fekk albumet god kritikk. Han vart verande populær i det lokale blues-miljøet fram til han døydde i ei bilulukke i 1976. 

Han turnerte òg med John Mayall's Bluesbreakers i 1970. 

## Utvald diskografi
* 1975: *Fingertips*   (på Toadstool Records)
* 1970: *12dbs* (på Blue Horizon Records)
* 1969: *Justa Duster* (på Blue Horizon Records)
* 1969: *Bright Lights* (live session), «I'm gonna wind up ending up or I'm gonna end up winding up with you» (45rpm single)
* 1968: *Smiling Like I'm Happy* (på Blue Horizon Records)

## Kjelder

**Denne artikkelen bygger på «[[:en:Duster Bennett|Duster Bennett]]» frå ,  den 12. mai 2015.* 
*** oppgav desse kjeldene:*
Santamartaflorkrone

**Santamartaflorkrone** (*Anthocephala floriceps*) er ein sårbar kolibriart i underfamilien Lesbiinae. Saman med den nyleg anerkjente utsplitta arten tolimaflorkrone, *Anthocephala berlepschi*, utgjer dei slekta *[[Anthocephala]]*. Han er endemisk for Colombia der han har utbreiing i eit lite leveområde i Sierra Nevada de Santa Marta.

## Skildring
Santamartaflorkrone måler 8,4&nbsp;cm i kroppslengd, og har grønleg overside som slår over i oransje mot overgumpen, undersida er gråbrun og vengene mørke. Dei har ein liten, kvit panneflekk og raudleg krone, meir brun hos hofuglar. Halen er rektangulært forma, og syner ein lys tupp på halefjørene. Nebbet er svart og rettpeikande.

Habitatet er i våte og tørrare eldre gjenvekste skogar i høgder mellom 600 og 1700 moh. i Sierra Nevada de Santa Marta. Dei søkjer føde på blomar relativt lågt i undervegetasjonen.

Storleiken på populasjonen for slekta *Anthocephala* er estimert til ein stad mellom 2500 og 10&nbsp;000 individ, og er trudd å minke langsamt grunna tap av habitat.

Systerarten tolimaflorkrone har eit større leveområdet  mellom 1200 og 2300 moh. i sentrale Andes innanfor tre departement, Quindío, Tolima og Huila.

## Kjelder

* Züchner, T., de Juana, E., Boesman, P. & Sharpe, C.J. (2015). *[http://www.hbw.com/node/55514 Blossomcrown (Anthocephala floriceps)]* In: del Hoyo, J., Elliott, A., Sargatal, J., Christie, D.A. & de Juana, E. (eds.) (2014). Handbook of the Birds of the World Alive. Lynx Edicions, Barcelona. Henta den 12. mai 2015 
*BirdLife International (2023) Species factsheet: *[http://datazone.birdlife.org/species/factsheet/santa-marta-blossomcrown-anthocephala-floriceps/text Anthocephala floriceps]*. Henta frå http://www.birdlife.org den 5. august 2023

;Referansar

## Bakgrunnsstoff
Steve Gregory

**Steve Gregory** () er ein engelsk jazzsaksofonist og komponist. Han speler tenor-, alt-, sopran- og barytonsaksofon, i tillegg til fløyte.

Han byrja karrieren i The Alan Price Set og vart mykje nytta som studiomusikar, og arbeidde for folk som Screamin' Jay Hawkins, Fleetwood Mac og andre. I lag med Bud Beadle spelte han saksofon på «Honky Tonk Women» for The Rolling Stones i 1969. Han spelte òg med Georgie Fame og Geno Washington, Ginger Baker's Air Force, Gonzalez, Linda Lewis, Boney M. og Rocky Sharpe and The Replays. Han var ei stund i Nigeria og spelte med Fela Kuti i hans Africa Shrine.

I 1980-åra vart Gregory frilansar og spelte saksfonlinja på George Michael-hitten «Careless Whisper», og arbeidde med artistar som Bryn Haworth, Chris Rea, Alison Moyet, Freddie King, Maxi Priest, China Crisis, Queen (solo på «One Year of Love») og Amazulu. Han var òg medlem av The Animals på turneen deira i 1983-1984.

I 1990-åra spelte Gregory med Wet Wet Wet, Van Morrison, før han vart med i Dennis Bovell Dub Band og turnerte verda over med Linton Kwesi Johnson. Han gav ut det første soloalbumet sitt, *Bushfire*, på LKJ Records med Georgie Fame og John Deacon frå Queen.

## Diskografi
**Bushfire*, (1994) LKJ Records: LKJ CD 011

## Kjelder

**Denne artikkelen bygger på «[[:en:Steve Gregory|Steve Gregory]]» frå ,  den 12. mai 2015.* 
*** oppgav desse kjeldene:*
English Rose

***English Rose*** er eit samlealbum av Fleetwood Mac, gjeve ut i januar 1969. Det var opphavleg berre meint for den amerikanske marknaden, og kombinerte seks songar frå det britiske albumet *[[Mr. Wonderful av Fleetwood Mac|Mr. Wonderful]]* (spor 1, 3, 5, 6, 8 og 11), tre singlar, som ikkje var gjevne ut på album i Storbritannia (spor 2, 7 og 12), og to songar som sidan kom ut på den britiske utgåva av *[[Then Play On]]* (spor 9 og 10) og ein annan song som ikkje tidlegare var gjeven ut (spor 4). Det kom ut nokre månader før den britiske utgåva av *[[The Pious Bird of Good Omen]]*, som hadde med fem av songane på dette albumet. Mick Fleetwood er kledd i kvinneklede på plateomslaget. 

## Innhald

## Medverkande
*Peter Green – vokal, gitar, munnspel
*Jeremy Spencer – vokal, slidegitar
*Danny Kirwan – vokal, elektrisk gitar
*John McVie – bassgitar
*Mick Fleetwood – trommer
*Mike Vernon – produsent
*M. Ross – lydteknikar

## Lister
### Album
Billboard (Nord-Amerika)

## Kjelder

**Denne artikkelen bygger på «[[:en:English Rose (album)|English Rose (album)]]» frå ,  den 12. mai 2015.* 
*** oppgav desse kjeldene:*